*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*47. számú előterjesztés*

Bátaszék Város Önkormányzat Képviselő-testületének 2025. február 26-án

16 órakor megtartandó RENDKÍVÜLI ülésére

A rekultivált hulladéklerakó területén monitoring-utógondozási munkákra vállalkozó kiválasztása

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** dr. Firle-Paksi Anna aljegyző**Pénzügyileg ellenőrizte:** Adorján Viktória gazdálkodási ügyintéző**Tárgyalja:**PG Bizottság: 2025. 02. 26. |

**Tisztelt Képviselő-testület!**

A Közép-dunántúli Környezetvédelmi, Természetvédelmi és Vízügyi Felügyelőség 27230/2008. számú (1.sz. melléklet) határozata rendelkezik a hulladéklerakó rekultivációjáról. A határozat 2.24 pontja szerint a hulladéklerakó utógondozását és a monitoring rendszer üzemeltetését 2035. december 31. napig kell végezni.

A 2024. február 27. napon, a monitoring-utógondozási feladatok elvégzésére létrejött vállalkozási szerződés 2025. február 28. napján megszűnik.

Tekintettel arra, hogy a monitoring-utógondozási feladatokat továbbra is el kell végezni, vállalkozási szerződés megkötését javasoljuk.

Ajánlattételre szóló felhívás került kiküldésre három vállalkozónak, melynek tárgya:

A rekultivált hulladéklerakó területén a Közép-dunántúli Környezetvédelmi, Természetvédelmi és Vízügyi Felügyelőség 27230/2008. (Bátaszék) határozatban és a TOG/81/00297-5/2020. számú határozat valamint a TOG/81/00297-6/2020. számú határozat kiegészítésében foglaltaknak megfelelően, monitoring-utógondozási munkálatokat elvégzését.

 - Gázkutak kibocsátásának mérése I. félévben

 - Monitoring kutakban felszín alatti víz szintjének meghatározása félévente

 - Talajvíz monitoring vizsgálatok II. félévben

 - Akkreditált laboratóriumi vizsgálatok II. félévben

 - Süllyedésmérő pontok bemérése geodéziailag

 - Vízháztartás adatok beszerzése, értékelése

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. Az ajánlattevő neve: Eurofins Environment Testing Hungary Kft.

1045 Budapest, Anonymus utca 6.

Ajánlati ár: 1.477.800,-Ft + 399.066,-Ft Áfa Összesen: 1.876.806,- Ft

Az alábbi határozati javaslat elfogadásával javasoljuk Eurofins Environment Testing Hungary Kft Kft.-vel (1045 Budapest, Anonymus utca 6.) történő - 2025. március 1. – 2026. február 28. - közötti időtartamra a szerződés megkötését összesen bruttó 1.876.806,- Ft összeggel.

**H a t á r o z a t i j a v a s l a t :**

**A rekultivált hulladéklerakó területén monitoring-utógondozási munkákra vállalkozó kiválasztására**

Bátaszék Város Önkormányzatának Képviselő-testülete;

1. a hulladéklerakó monitoring-utógondozási feladatok elvégzésével a legalacsonyabb ajánlati árat tevő Eurofins Environment Testing Hungary Kft.-t bízza meg 2025. március 1. napjától 2026. február 28. napjáig terjedő időtartamra;
2. a feladat ellátásához szükséges bruttó 1.876.806,- Ft díj kifizetését az önkormányzat 2025. évi költségvetésének városüzemeltetési dologi kiadások terhére biztosítja;
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2025. február 28.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Eurofins Environment Testing Hungary Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár